Den især i Vendsyssel kendte selvplukkergård Vasen ved Frederikshavn har sidste dag den 10. august. Ægteparret bag har besluttet, at det derefter er slut med Vasen. - Efter 26 års arbejde i Vasens store køkkenhave og ikke mindst 26 år med vejrguderne som arbejdsgivere, er det blevet tid til at udvise rettidig omhu, og erkende at vi ikke er 20 år længere og bestemme os for, at 2014 bliver Vasens sidste sæson, siger Pia Ahrentoft til kanalfrederikshavn.dk. Vasen har bl.a. stået for en række torvemarkeder i Frederikshavn, Sæby og Skagen.

Referat:
Naturbruget Vasen lukker efter 26 år.